Razdjel: 077 Ministarstvo gospodarstva i održivog razvoja

Glava: 07775 Hrvatska agencija za malo gospodarstvo, inovacije i investicije

RKP: 46237 Hrvatska agencija za malo gospodarstvo, inovacije i investicije

Matični broj: 0767875

OIB: 25609559342

Adresa: Ksaver 208, 10 000 Zagreb

Zagreb, 25. siječnja 2025.

KLASA: 400-01/24-01/01

URBR: 567-13-25-4

***Bilješke uz Financijske izvještaje za razdoblje***

***od 01. siječnja do 31. prosinca 2024. godine***

Agencija je osnovana je na temelju odredaba Zakona o poticanju razvoja malog gospodarstva (Narodne novine 29/02). Zakonom o izmjenama i dopunama Zakona o poticanju razvoja malog gospodarstva (Narodne novine 53/12) Hrvatska agencija za malo gospodarstvo promijenila je naziv u Hrvatska agencija za malo gospodarstvo i investicije (HAMAG INVEST). Temeljem odredaba Zakona o izmjenama i dopunama Zakona o poticanju razvoja malog gospodarstva (Narodne novine 56/13) i Ugovora o pripajanju Poslovno-inovacijske agencije Republike Hrvatske (BICRO) Hrvatskoj agenciji za malo gospodarstvo i investicije (HAMAG INVEST) od 8. travnja 2014., provedeno je pripajanje Poslovno-inovacijske agencije Republike Hrvatske (BICRO) Hrvatskoj agenciji za malo gospodarstvo i investicije (HAMAG INVEST) te je Hrvatska agencija za malo gospodarstvo i investicije promijenila naziv u Hrvatsku agenciju za malo gospodarstvo, inovacije i investicije (skraćeni naziv: HAMAG – BICRO).

Hrvatska agencija za malo gospodarstvo, inovacije i investicije, HAMAG-BICRO najveća je agencija za poticanje poduzetništva u Republici Hrvatskoj, a osnovana je s ciljem pružanja kvalitetne potpore u poslovanju subjekata malog i srednjeg gospodarstva, što omogućava lakši i brži ekonomski razvoj na nacionalnoj razini. Osiguravajući podršku infrastrukturnim i intelektualnim kapacitetima poduzetničkog sektora, poboljšava se produktivnost u nacionalnom gospodarstvu, a standardi kvalitete se podižu na višu razinu. Cjelokupna djelatnost Agencije usmjerena je na razvoj malog i srednjeg poduzetništva, privlačenje investicija i unapređenje investicijskog okruženja. Niz je aktivnosti i mjera kojima HAMAG-BICRO potiče razvoj poduzetništva i konkurentnost gospodarskih subjekata od kojih su svakako najprepoznatljiviji izdavanje jamstava, plasiranju zajmova te bespovratne potpore. Programe i aktivnosti HAMAG-BICRO kreira sukladno zahtjevima i potrebama tržišta, kako bi njihova namjena
bila ostvarena uspješnom suradnjom s domaćim i inozemnim partnerima. HAMAG-BICRO kontinuirano ulaže u jačanje vlastitih kapaciteta koje ga čine neizostavnom karikom razvoja maloga i srednjega poduzetništva. Ulaskom Republike Hrvatske u Europsku uniju Agencija je dobila važnu ulogu provedbenog tijela druge razine za provedbu Europskih strukturnih i investicijskih (ESI) fondova. Također veliku ulogu ima i u provođenju Financijskih instrumenata iz različitih izvora.

**Bilješke uz Izvještaj PR-RAS**

1. **PRIHODI**

U razdoblju od 01.01.2024. - 31.12.2024. godine ostvareni su ukupni prihodi u iznosu od 33.268.389,10 EUR, a odnose se na:

|  |  |  |  |
| --- | --- | --- | --- |
| **Prihodi** | **Ostvareno u 2023.** | **Ostvareno u 2024.** | **Indeks** |
| **PRIHODI POSLOVANJA (6)** | **31.547.342,12** | **33.268.389,10** | **105,5** |
| Pomoći iz inozemstva i od subjekata unutar općeg proračuna (63) | 12.323.240,60 | 14.804.403,69 | 120,1 |
| Prihodi od imovine (64) | 5.100.535,26 | 8.355.388,06 | 163,8 |
| Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (66) | 326.528,80 | 255.777,39 | 78,3 |
| Prihodi iz nadležnog proračuna i od HZZO-a na temelju ugovornih obveza (67) | 13.792.168,95 | 9.852.310,71 | 71,4 |
| Kazne, upravne mjere i ostali prihodi (68) | 4.868,51 | 509,25 | 10,5 |

U odnosu na 2023. godinu prihodi poslovanja uvećani za 5,5%.

Pomoći iz inozemstva i od subjekata unutar općeg proračuna (63) porasli su za 20,1% radi dodijeljenih sredstva od EU za novo financijsko razdoblje 2021.-2027. godina.

Značajan porast prihoda odnosi se na Prihode od imovine (64) od 63,8% zbog naplate kamata od povrata zajmova i kamata na oročena sredstva.

Smanjenje prihoda od prodaje proizvoda i robe te pruženih usluga, prihoda od donacija te povrati po protestiranim jamstvima (66) za 21,7% odnosi se najvećim dijelom na prihode ostvarene po protestiranim jamstvima kojih je tijekom 2024. godine izdano manje u odnosu na 2023. godinu radi kašnjenja operacionalizacije novih jamstvenih programa iz novog razdoblja 2021.-2027.

Prihodi iz nadležnog proračuna (67) smanjeni su za 28,6% zbog smanjenja određenog broja projekata financiranih iz državnog proračuna i prelaska na nove EU projekte za novo razdoblje, kao i manje isplate aktiviranih jamstava i manjeg plasmana zajmova koji imaju nacionalno sufinanciranje.

1. **RASHODI**

Ukupni rashodi poslovanja u razdoblju od 01.01.2024. – 31.12.2024. godine u iznosu od 21.003.660,35 EUR odnose se na:

|  |  |  |  |
| --- | --- | --- | --- |
| **RASHODI** | **Ostvareno u 2023.** | **Ostvareno u 2024.** | **Indeks** |
| Rashodi poslovanja (3) | 23.922.023,91 | 21.003.660,35 | 87,8 |
| Rashodi za zaposlene (31) | 9.506.224,10 | 11.436.078,80 | 120,3 |
| Materijalni rashodi (32) | 4.813.924,43 | 3.423.443,67 | 71,1 |
| Financijski rashodi (34) | 4.381,81 | 5.749,27 | 131,2 |
| Subvencije (35) | 4.507.462,77 | 1.899.332,70 | 42,1 |
| Pomoći dane u inozemstvo i unutar općeg proračuna (36) | 37.370,76 | 0,00 | 0,0 |
| Naknade građanima i kućanstvima u novcu (37) | 52.388,47 | 15.539,43 | 29,7 |
| Ostali rashodi (38)  | 5.000.271,57 | 4.223.516,48 | 84,5 |
| Rashodi za nabavu nefinancijske imovine (4) | 537.943,45 | 437.281,62 | 81,3 |
| Rashodi za nabavu neproizvedene dugotrajne imovine (41) | 38.934,32 | 0,00 | 0,0 |
| Rashodi za nabavu proizvedene dugotrajne imovine (42) | 499.009,13 | 437.281,62 | 87,6 |

Rashodi u 2024. godini smanjeni u odnosu na prethodnu godinu za 12,2% kako slijedi:

Rashodi za zaposlene (31) povećani su za 20,3% kao posljedica povećanja osnovice plaća javnim i državnim službama te zapošljavanja novih zaposlenika.

Materijalni rashodi (32) su u odnosu na 2023. godinu smanjeni za 28,9% uglavnom zbog manjih troškova za stručno usavršavanje zaposlenika za 45,5%; usluge promidžbe i informiranja za 76,1%; smanjenih naknada troškova vezanih za intelektualne usluge vanjskih ocjenjivača za vrednovanje projekata usljed manjeg opsega ugovoranja novih projekata vezanih za bespovratne potpore za 37,8% i manjih troškova reprezentacije od 45,5% dok su istovremeno rasli troškovi za komunalne usluge od 78,2% i troškovi zakupnina od 21,7% zbog novog poslovnog prostora.

Financijski rashodi (34) porasli su za 31,2 % zbog porasta broja bankarskih transakcija i većeg broja usluga platnog prometa kod poslovnih banaka.

Subvencije (35) u 2024. smanjene su za 57,9% zbog završetka financijskog razdoblja 2014.-2020.

Pomoći danih u inozemstvo i unutar općeg proračuna (36) nije bilo radi kašnjenja procesa ugovaranja prekograničnog Programa i projekata u 2024. Ista će se intenzivirati u 2025. godini.

Ostali rashodi (38) su smanjeni za 15,5% u odnosu na prethodnu godinu radi smanjenja broja protestiranih jamstava od strane poslovnih banaka obzirom da korisnici zajmova urednije vraćaju obveze po zajmovima kod poslovnih banaka u odnosu na prethodne godine.

1. **PRIMICI**

Ukupni primici u razdoblju od 01.01.2024. – 31.12.2024. godine u iznosu od 137.122.932,36 EUR odnose se na:

|  |  |  |  |
| --- | --- | --- | --- |
| **PRIMICI** | **Ostvareno u 2023.** | **Ostvareno u 2024.** | **Indeks** |
| **Primici od financijske imovine i zaduživanja (8)** | **173.401.157,90** | **137.122.932,36** | 79,1 |
| ***Primljeni povrati glavnica danih zajmova i depozita (81)*** | ***128.208.486,96*** | ***96.755.360,34*** | ***75,5*** |
| *Primici (povrati) glavnice zajmova danih trgovačkim društvima i obrtnicima izvan javnog sektora (816)* | *91.046.100,61* | *96.755.360,34* | *106,3* |
| *Primici od povrata depozita i jamčevnih pologa (818)* | *37.162.386,35* | *0,00* | *0,0* |
| **Primici od zaduživanja (84)** | **45.192.670,94** | **40.367.572,02** | **89,3** |

Ukupni primici od financijske imovine i zaduživanja (8) u 2024. godini smanjeni su u odnosu na prethodnu godinu za 20,9% kako slijedi:

Primljeni (povrati) glavnice zajmova danih trgovačkim društvima i obrtnicima izvan javnog sektora (816) su povećani za 6,3% usljed povrata ranije plasiranih zajmova, dok se veliko smanjenje odnosi na primitke od povrata depozita i jamčevnih pologa kojih nije ni bilo u 2024. godini. Naime, u 2024. godini nije bilo višegodišnjih oročenja sredstava radi povoljnijih kamatnih stopa na kraće rokove oročavanja i iste nismo imali na prijelazu iz 2024. godine u 2025. godinu uslijed najave novog načina evidentiranja povrata dugoročnih depozita.

Primici od zaduživanja (84) iznose 40.367.572,02 EUR te su u odnosu na prethodnu godinu smanjeni za 10,7% uslijed smanjenog obujma plasiranih zajmova za financijske instrumente iz Europskog poljoprivrednog fonda za ruralni razvoj i završetka plasmana i iskorištenosti dodjeljene alokacije iz Mehanizma za oporavak i otpornost.

1. **IZDACI**

Ukupni izdaci u razdoblju od 01.01.2024. – 31.12.2024. godine u iznosu od 49.906.513,94 EUR odnose se na:

|  |  |  |  |
| --- | --- | --- | --- |
| **IZDACI** | **Ostvareno u 2023.** | **Ostvareno u 2024.** | **Indeks** |
| **Izdaci za financijsku imovinu i otplate zajmov (5)** | **83.547.787,95** | **49.906.513,94** | **59,7** |
| Izdaci za dane zajmove i depozite (51) | 83.493.101,69 | 49.850.562,41 | **59,7** |
| Izdaci za dionice i udjele u glavnici (53) | 54.686,26 | 55.951,53 | **102,3** |

Izdaci za dane zajmove i depozite (51) u odnosu na prethodnu godinu smanjeni su za 40,3% zbog završetka prethodnog financijskog razdoblja kao i manje alokacije za nove zajmove iz EFRR i programa Ruralnog razvoja.

Izdaci za dionice i udjele u glavnici (53) povećani su neznatno u odnosu na prethodnu godinu za 2,3 % uslijed većeg intenziteta ulaganja u ENIF (venture capital fond osnovan na inicijativu Europske komisije, Europskog investicijskog fonda (EIF) i Europsku banke za obnovu i razvoj EBRD). Fondom upravlja vanjsko društvo (SCV Ventures) što otežava precizno predviđanje ulaganja u jednoj godini. Naime, ulaganja ovise o pregovorima između Fonda i start-upova koja se znaju odužiti te tako prijeći u sljedeću godinu ili se ista realiziraju kroz duži period u tranšama.

Ukupni prihodi i primici (X678) u 2024. iznose 170.391.321,46 EUR, dok rashodi i izdaci (Y345) iznose 71.347.455,91 EUR. Tijekom 2024. godine ostvaren je višak prihoda i primitaka (X005) i iznosi 99.043.865,55 EUR. Najveći dio viška se odnosi na povrat sredstava od zajmova.

Preneseni višak prihoda i primitaka raspoloživ u sljedećem razdoblju (X006) iz 2023. godine iznosi 205.678.897,89 EUR te je isti korigiran za ispravak rezultata oročenih sredstava iz ranijih godina za koje nije prikazan prihod. U 2023. godini višak prihoda i primitaka (9222-9221) iznosi 218.405.164,67 EUR te ukupan višak prihoda i primitaka raspoloživ u sljedećem razdoblju (X006) iznosi 317.449.030,22 EUR koji će se sukladno Sporazumu o financiranju najvećim dijelom koristiti za plasman novih zajmova i jamstava.

**Bilješke uz Bilancu**

|  |  |  |  |
| --- | --- | --- | --- |
| **BILANCA** | **Stanje 01.01.2024.** | **Stanje 31.12.2024.** | **Indeks** |
| **IMOVINA (B001)** | **650.161.318,09** | **705.023.657,64** | **108,4** |
| **Nefinancijska imovina (B002)** | **9.352.386,15** | **9.250.566,72** | **98,9** |
| Neproizvedena dugotrajna imovina (01) | 71.571,73 | 33.894,85 | 47,4 |
| Proizvedena dugotrajna imovina (02) | 9.280.814,42 | 9.216.671,87 | 99,3 |
| **Financijska imovina (1)** | **640.808.931,94** | **695.773.090,92** | **108,6** |
| Novac u banci (11) | 248.908.720,87 | 351.201.543,66 | 141,1 |
| Depoziti, jamčevni depoziti i potraživanja od zaposlenih te za više plaćene poreze i ostalo (12) | 207.379,05 | 163.275,62 | 78,7 |
| Potraživanja za dane zajmove (13) | 358.592.708,44 | 306.124.450,11 | 85,4 |
| Dionice i udjeli u glavnici (15) | 1.384.762,31 | 1.427.492,89 | 103,1 |
| Potraživanja za prihode poslovanja (16) | 30.786.801,12 | 35.827.687,34 | 116,4 |
| Rashodi budućih razdoblja i nedospjela naplata prihoda (19) | 928.560,15 | 1.028.641,30 | 110,8 |
| **OBVEZE I VLASTITI IZVORI (B003)** | **650.161.318,09** | **705.023.657,64** | **108,4** |
| **Obveze (2)** | **524.343.579,79** | **560.934.693,47** | **107,0** |
| **Vlastiti izvori (9)** | **125.817.738,30** | **144.088.964,17** | **114,5** |
| Izvanbilančni zapisi -aktiva (991) | 1.646.756.571,71 | 1.605.215.503,14 | 97,5 |

Ukupna imovina povećala se u odnosu na prethodnu godinu za 8,4% i iznosi 705.023.657,64 EUR.

Neproizvedena dugotrajna imovina (01) smanjila se u odnosu na prethodnu godinu za 52,6%, jer nove licence uglavnom idu na troškove za redovno poslovanje Hamag-Bicro-a.

Povećanje stavke bilance novac u banci i blagajni (11) za 41,1% odnosi se na povećanje povrata glavnice i kamata po izdanim zajmovima kao i nove alokacije iz EFRR za nove zajmove.

Potraživanja za prihode poslovanja (16) povećana su za 16,4% i iznose 35.827.687,34 EUR uslijed porasta naplate po osnovi redovnih i zateznih kamata na izdane zajmove.

Rashodi budućih razdoblja i nedospjela naplata prihoda (19) povećali su se za 10,8% a isti se odnose na troškove plaća i dio računa izdanih tijekom prosinca 2024. godine s dospijećem u 2025.

Obveze i vlastiti izvori (B003) povećali su se za 8,4%, a isti se odnose na obveze (2) koje su porasle za 7,0%, a čine ih najvećim dijelom obveze za zaposlene (231) s porastom od 11,3%.

Vlastiti izvori iznose 144.088.964,17 EUR, što čini povećanje za 14,5% u odnosu na prethodno razdoblje a isto se odnosi najvećim dijelom na vlastite izvore iz proračuna zbog plasmana novih zajmova.

Izvanbilančni zapisi (99) su smanjeni za 2,5% u odnus na prethodnu godinu zbog manjeg broja izdanih jamstava kao i smanjenja potencijlnih obveza po starim jamstvima uslijed otplate kredita. Ista sadrže izdana neprotestirana jamstva, primljene zadužnice po izdanim jamstvima i kreditima, potencijalne obveze temeljem sudskih sporova i ostala vanbilančna knjiženja.

**Bilješke uz PVRIO**

Tijekom 2024. smanjio se obujam imovine kako slijedi:

P003 Proizvedena dugotrajna imovina smanjena je u iznosu od 2.147,77 EUR, a odnosi se na rashodovanu dugotrajnu imovinu koja više nije u upotrebi.

P029 Potraživanja za prihode poslovanja smanjena su u iznosu od 421.280,42 EUR uslijed otpisa potraživanja sukladno odredbi članka 28. st. 5. Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja (NN br. 52/2013, 94/2014 i 144/2021).

**Bilješke uz Izvještaj o obvezama**

Stanje obveza 1. siječnja (V001) iznosi 524.343.579,86 EUR, povećanje obveza u izvještajnom razdoblju (V002) iznosi 104.555.469,47 EUR, dok podmirene obveze u izvještajnom razdoblju (V004) iznose 67.964.355,86 EUR.

Stanje obveza na kraju izvještajnog razdoblja (V006) iznosi 560.934.693,47 EUR od čega nema dospjelih.

Iste se sastoje Međusobnih obveza subjekata općeg proračuna (V010) u iznosu od 41.616.798,05 EUR, obveza za rashode poslovanja (ND23) u iznosu od 1.564.516,67 EUR i obveza za financijsku imovinu (N dio 25,26) u iznosu 40.367.572,02 EUR. Iste se odnose na provedbu Financijskih instumenata iz različitih EU izvora. Prema uputi od 29. prosinca 2022. „Knjigovodstvene evidencije provedbe EU financijskih instumenata za razdoblje do 31. prosinca 2019. godine“ evidentirali smo na kontu 26142 Obveze za kredite i zajmove od institucija i tijela EU – dugoročne.

 Zamjenik predsjednika uprave Predsjednik uprave

 Ante-Janko Bobetko Vjeran Vrbanec